Document ID: /roh_data/filtered/fineweb-2-filterrobots_roh.jsonl.gz/54996

Il skiunz grischun Mauro Caviezel è sa blessà en il trenament a Garmisch-Partenkirchen. Il specialist da speed ha in trauma da la chavazza e dal tscharvè. Plinavant haja el mal il schanugl sanester, communitgescha Swiss Ski. Mauro Caviezel vegnia a sa laschar intercurir vinavant il venderdi en Svizra.
Pir quest enviern era Caviezel turnà enavos suenter ina ruptura da la tarschola d'Achilles. Questa stagiun è il Grischun gia sa tschentà en sis cursas duas giadas sin il podest dal Super G.